Na temelju članka 14. i članka 35. Statuta Gradske knjižnice i čitaonice Belišće (u daljnjem tekstu: Knjižnica), ravnateljica Gradske knjižnice i čitaonice Belišće je donijela:

PRAVILNIK O FINANCIJSKOM POSLOVANJU

I.         OPĆE ODREDBE

Članak 1.

Pravilnikom o financijskom poslovanju (u daljnjem tekstu Pravilnik) Knjižnice uređuje se financijsko poslovanje na temelju poštivanja financijskih propisa i Zakona o znanstvenoj djelatnosti i visokom obrazovanju (u daljnjem tekstu :Zakon), načelu ekonomičnosti i načelu autonomije sastavnica u raspolaganju vlastitim prihodima.
Knjižnica je obvezna voditi računa o kvaliteti knjižničnog rada, razvoju djelatnosti, standardu te materijalnim i drugim pravima radnika u skladu sa Zakonom o radu i svi aktima Knjižnice. Knjižnica je proračunski korisnik grada Belišća i u financijskom poslovanju primjenjuje Zakone i pravilnike koji uređuju poslovanje proračunskih korisnika.

Članak 2.

Ovim Pravilnikom pobliže se određuje:
-	postupak   donošenja  financijskog   plana,   odnosno izmjena i dopuna financijskog  plana  Knjižnice
-    uvjete i način stjecanja
- prihoda iz proračuna
- vlastitih prihoda
- namjenskih prihoda i primitaka i
- ostalih prihoda
-	ostala pitanja u svezi financiranja Knjižnice.

II. FINANCIRANJE KNJIŽNICE

Članak 3.

Knjižnica se financira iz:
1.   sredstava osnivača, grada Belišća
2.   sredstava Osječko-baranjske županije
4.   sredstava Ministarstva kulture Republike Hrvatske
5.   vlastitih  prihoda  ostvarenih  od članarine, zakasnine i drugih stavki propisanih u Knjižnici (Cjenik, Odluke)
6.   donacija te
7.   ostalih izvora.

Knjižnica se može financirati samo iz onih izvora koji ne utječu na njezinu neovisnost i dostojanstvo. Vlastiti prihodi mogu se ostvarivati samo djelatnostima koje ne štete ostvarenju osnovnih zadaća Knjižnice i ne utječu na samostalnost same Knjižnice.

III.      FINANCIJSKI PLAN KNJIŽNICE Članak 4.
Knjižnica se financira iz proračuna Grada Belišća, a sredstva se doznačuju mjesečno tijekom godine za rad Knjižnice.
Sredstva doznačena Knjižnici raspoređuju se Financijskim planom Knjižnice.
Financijskim planom raspoređuju se sredstva na pojedine namjene, kako slijedi:

-    isplatu plaća i naknada zaposlenih službenika i namještenika
-    pokriće materijalnih troškova
-    razvojne projekte i unapređenje djelatnosti
-    pokrića ostalih troškova neophodnih za obavljanje djelatnosti Knjižnice.

III.1. Financijski plan Knjižnice i postupak donošenja

Članak 5.

Financijski plan je akt kojim su utvrđeni njegovi prihodi i primici te rashodi i izdaci u skladu s proračunskim klasifikacijama.
Prijedlog Financijskog plana Knjižnice, objedinjuje sve prihode i  rashode za razdoblje od tri kalendarske godine.
Prijedlog financijskog plana sadrži:
-    prihode i primitke iskazane po vrstama
-	rashode i izdatke predviđene za trogodišnje razdoblje, razvrstane prema proračunskim klasifikacijama.
Financijski plan Knjižnice donosi ravnatelj/ica, a odobrava ga Gradsko vijeće grada Belišća.

Članak 6.

Knjižnica utvrđuje prijedlog svog Financijskog plana za razdoblje od tri kalendarske godine do 15. lipnja tekuće godine, ako Odjel za financijsko poslovanje i proračun grada Belišća ne odredi drukčiji rok, te ih dostavlja Odjelu za društvene djelatnosti grada Belišća. 
Odjelu za društvene djelatnosti grada Belišća priprema prijedlog Financijskog plana za trogodišnje razdoblje te ga uz obrazloženje dostavlja gradonačelniku koji ga šalje na Gradsko vijeće
Tijekom godine mjesečni financijski planovi mogu se mijenjati u skladu s promjenama u dospijeću   obveza,   odobrenim   preraspodjelama,   te   izmjenama   i   dopunama  gradskog proračuna.
Izmjene i dopune financijskog plana provode se po postupku za donošenje financijskog plana. Do izmjena i dopuna dolazi u slučaju izmjena i dopuna i rebalansa proračuna grada Belišća i obveza proizašlih iz poslovanja Knjižnice.

Članak 7.

Temeljem usvojenog Proračuna grada Belišća na sjednici gradskog vijeća, Knjižnici se dostavlja odluka o planiranom iznosu kojim će grad Belišće financirati rad Knjižnice u proračunskoj godini te je Knjižnica na temelju istih obvezna uskladiti svoje planove s proračunom grada Belišća. Knjižnica je obvezna uskladiti svoj Financijski plan s usvojenim proračunom grada Belišća do 15.1. tekuće godine.

III. 2. Izvršavanje proračuna i izvještavanje

Članak 8.

Knjižnica je na temelju planiranih iznosa putem Financijskog plana, dužna dostaviti godišnji Financijski izvještaj, odnosno Godišnji izvještaj o radu Knjižnice koji obuhvaća i Financijski izvještaj Odjelu za društvene djelatnosti grada Belišća do 28.2. tekuće godine.
Tada Financijski izvještaj ide na sjednicu gradskog vijeća koje ga usvaja ili ne ili ukazuje na uočenu povredu iz Pravilnika te ostavlja rok za njeno otklanjanje.

Članak 9.

Ovaj Pravilnik stupa na snagu osmog dana od dana objave na oglasnoj ploči Knjižnice.

Ravnateljica Knjižnice 

Vlasta Vicić, dipl. knjižničarka

Ovaj Pravilnik objavljen je na oglasnoj ploči Knjižnice dana 17.06.2014. godine te stupa na snagu osmog dana od dana objave.

Ravnateljica Knjižnice 

Vlasta Vicić, dipl. knjižničarka

Urbroj: 43/14
Belišće, 17.06.2014.